**H2020 típusú pályázatok**

A Horizont 2020 program kiválósági alapon, nemzetközi versenyben, közvetlenül Brüsszelből elnyerhető pályázati forrásokat jelent, vagyis a rendelkezésre álló pénzügyi keretből mindegyik tagállam annyit hasznosít, amennyire képes: a pályázatok brüsszeli elbírálásánál döntő szempont a kiválóság, a magas szakmai szintű és jól menedzselt konzorcium, illetve az uniós szinten is mérhető hatás.

A Horizont 2020 keretprogram által finanszírozott projektek kapcsán a Bizottság rendezőelve a következő: az adott intézménynél dolgozó kutató rendes munkaidejének meghatározott százalékát fordítja a projekt megvalósítására – a munkáltatója az erre az időtartamra eső illetmény részt számolhatja el a projektre.

Pályázás menete:

Általában két körös pályázati felhívás:

Első körben: 10 oldalas szakmai anyagot kell benyújtani és amennyiben arra érdemesnek találják a kutatási témát, tovább jut a második fordulóba, ahol már konkrét feladat megosztást és költségvetést kell a pályázati anyaghoz csatolni.

A pályázatot az ECAS (european commission participant portal) oldalon kell feltölteni

A LEAR hozzáadása a pályázat feltöltésekor szükségszerű

A pályázatot a konzorciumvezető fogja össze, a pályázat benyújtása, pénzügyi elszámolás határidőben történő leadása stb. az ő felelőssége

**Költségkategóriák:**

* **Közvetlen személyi költségek**

A költségvetés tervezésénél figyelembe kell venni, hogy H2020 pályázatban a személyi költségek elszámolásakor az órabérszámításnál az alapilletményt veszik alapul.

Basic salary – Alapilletménymeghatározása:

* NEM egy meghatározott projekt keletkezteti a növekményt
* Törvény, kollektív megállapodás, szerződés teszi kötelezővé a kifizetését
* Törvény, kollektív megállapodás, szerződés teszi kötelezővé a felhatalmazást a kifizetésre
* Munkaköri leírásban szereplő feladatok

Minden, ami a jogszabály alapján jár, az elszámolható

Példa személyi költség tervezésére:

Kiindulás: munkacsomag (WP) mértékegysége az emberhónap (person.months, PM)

12 emberhónap = 1720 óra → 1 emberhónap = 143,33 óra

Feltételezi, hogy a munkacsomaghoz rendelt emberhónapok száma alátámasztott!





* **Alvállalkozói költség**

1. harmadik fél kutatási és innovációs tevékenységet valósít meg a kedvezményezett helyett - a–apvető projektfeladat (WP description-ben, Annex 1-ben szerepeltetni)
2. kiszervezési korlát, igazolt szükségesség
3. piaci ár figyelembevételével, legjobb ár-érték arány biztosításával
4. alvállalkozói szerződésben kikötni, ellenőrzés tűrése
5. projektpartner nem lehet alvállalkozó

* **Egyéb közvetlen költség**: a nemzeti szabályozás alapján le nem vonható ÁFA elszámolható (Bruttó érték)
  1. utazási költség és napidíj – kedvezményezett szokásos gyakorlata
  2. eszköz/infrastruktúra –beszerzés esetén értékcsökkenési leírás elszámolása, kizárólag használati idővel arányosan. Kölcsön vagy lízing estén annak díja
  3. csekély összegű beszerzés a szükséges mennyiségben, anyagbeszerzés, disszeminációs költség, jogdíjak, fordítás, publikálás díja, catering, terembérlet
* **Közvetett (rezsi) költség**

1. 25% átalány költség (flat rate cost)
2. nincs szükség alátámasztó dokumentumra
3. automatikusan kalkulált

**Nem elszámolható költség kategóriák:**

* levonható ÁFA
* Más EU-s projektekben már elszámolt költségek
* árfolyamveszteség
* tőkéhez kapcsolódó kifizetések (osztalék)
* jövőbeni veszteségekre képzett céltartalék
* projekt előkészítés költségei
* projekthez nem köthető költség
* be nem tervezett tevékenység (Annex 1) költségei - szerződésmódosítással orvosolható
* be nem tervezett költségkategóriába (Annex 2 ) tartozó költség - szerződésmódosítással orvosolható
* túlzott, meggondolatlan kiadások
* nem igazolt, nem azonosítható kiadások